Vandag se sportnuusNetbal Die Spar Protea-netbalspan het gister teen Engeland in die vierhoekige reeks in die Standard Bank Arena in Johannesburg gespeel. Engeland het die wedstryd met 52-47 gewen. In die ander wedstryd het Australië met 67-48 koning gekraai oor Nieu-Seeland. Sewesrugby Die Sydney-been van die Wêreldreeks is gister afgehandel en Suid-Afrika is nou voor op die punteleer. Die Blitsbokke het in die groepfase met Papoea-Nieu-Guinee, Spanje en Engeland afgereken. In die kwarteind het ons met Kenia klaargespeel en in die halfeind met die VSA. Suid-Afrika het egter in die eindstryd ŉ loesing op die lyf geloop toe die gasheerland, Australië, hulle met 29-0 geklop het. Argentinië het derde geëindig met die VSA vierde en die All Blacks vyfde. Die vroue se kompetisie is ook deur Australië gewen nadat hulle Nieu-Seeland in die eindstryd kafgedraf het. Tennis In die Mansafdeling het (1) Roger Federer sy 6de Australiese Ope-titel en sy 20ste Grand Slam-titel van sy loopbaan verower. Federer het vir (6) Marin Čilić in vyf stelle geklop. Die telling was 6-2, 6-7 (5/7), 6-3, 3-6 en 6-1. In die Vroue-afdeling het (2) Caroline Wozniacki weer die eerste plek op die wêreldranglys ingeneem ná haar oorwinning van 7-6, 3-6 en 6-4 oor (1) Simona Halep. Krieket Engeland 259 (47.4/50 bb) Australië 247 (48.2/50 bb) Engeland wen met 12 lopies en verower die reeks met 4-1. Sri Lanka 221 (50 bb) Bangladesj 142 (41.1/50 bb) Sri Lanka wen met 79 lopies Pakistan 181/6 (20 bb) Nieu-Seeland 163/6 (20 bb) Pakistan wen met 18 lopies en die reeks met 2-1. Potchefstroom Lions 299/8 (50 bb) Knights 161 (36.3/50 bb) Lions wen met 138 lopies. Centurion Titans 269/6 (48.2 bb) Dolphins 253/6 (38.1/40 ov, teiken: 253) Dolphins wen met 4 paaltjies met 11 balle oor (D/L-metode). Port Elizabeth Warriors 264/7 (50 bb) Cape Cobras 249/7 (46.5 bb, teiken: 240) Cape Cobras wen met 10 lopies (D/L-metode). Gholf Atletiek Sokker Bloemfontein Celtic 1-1 Cape Town City FC Golden Arrows 2-2 Baroka FC Cardiff City 0-2 Manchester City Chelsea 3-0 Newcastle United